Tektitas
Tektitai – stiklo gabalėliai, susiformavę didelių meteoritų smūgių metu. Paprastai juodi ar tamsiai žali, apvalaini, iki kelių centimetrų dydžio. Viena sausiausių uolienų Žemėje, juose vanduo vidutiniškai tesudaro 0,005 %. Manoma kad tektitai susidarė meteoritų smūgiams išmetus Žemės paviršiaus medžiagą šimtus kilometrų aukštyn. Stingdama išsilydžiusi medžiaga įgijo aerodinamišką formą.